IMISLab/GreekWikipedia huggingface dataset:
Προφητεία του Νεφερτί

Η Προφητεία του Νεφερτί είναι ένα αρχαίο αιγυπτιακό διαλογικό κείμενο που τοποθετεί το περιεχόμενό του στη βασιλεία του Σνεφρού της 4ης Δυναστείας του Αρχαίου βασιλείου, αλλά που στην πραγματικότητα γράφτηκε κατά την πρώτη περίοδο της 12ης Δυναστείας (περ. 1991-1786 π.Χ.). Το κείμενο είναι μια ψευδοπροφητεία, δηλαδή γράφτηκε μετά τα γεγονότα. Εκδόθηκε πρώτη φορά από τον Βλαντιμίρ Γκολενίστσεφ και σήμερα φυλάσσεται στο Μουσείο Ερμιτάζ.

 Στο κείμενο, ο Βασιλιάς Σνεφρού έχει μαζέψει άτομα για να τον συμβουλέψουν, και του παρουσιάζουν έναν σοφό που ονομάζεται Νεφερτί. Αυτός, τον ρωτάει αν επιθυμεί να ακούσει για το παρελθόν ή για το μέλλον, και ο βασιλιάς διαλέγει να ακούσει για το μέλλον. Τότε ο Νεφερτί αρχίζει να περιγράφει εις μάκρος ένα μέλλον της Αιγύπτου που σπαράζεται από αναταραχές, όπου οι κοινωνικοί και φυσικοί νόμοι ανατρέπονται. Προς το τέλος του κειμένου, ο Νεφερτί προβλέπει την άφιξη ενός μελλοντικού βασιλιά με το όνομα Ameny, ο οποίος θα αποκαταστήσει την τάξη στην χώρα. Το κείμενο έχει συχνά ερμηνευθεί ως ένα κλασικό δείγμα βασιλικής προπαγάνδας, καθώς ο σωτήρας βασιλιάς 'Ameny' κατά γενική αποδοχή ερμηνεύεται ότι είναι ο πρώτος βασιλιάς της 12ης δυναστείας Αμενεμχέτ Α'. Ο Αμενεμχέτ Α' δεν είχε σχέση αίματος με τον προκάτοχό του Φαραώ, και η βασιλεία του άρχισε σε περίοδο αναταραχών. Συνεπώς η Προφητεία του Νεφερτί μπορεί να ειδωθεί πολιτικά σαν μια προσπάθεια δικαιολόγησης της νέας δυναστείας του. Όμως, η περιγραφή των χαοτικών συνθηκών που περιγράφονται στο κείμενο, σχετίζονται με την παράδοση του είδους της αρχαίας Αιγυπτιακής γραμματείας που αφορά πεσιμιστικούς θρήνους, όπως συναντάμε για παράδειγμα στο κείμενο «Διάλογος του Ipuwer με των Κυρίο των Πάντων» (ή «Παραινέσεις του Ipuwer»). Ο William K. Simpson, ομότιμος καθηγητής της Αιγυπτιολογίας του Πανεπιστήμιου του Γέιλ, θεωρεί ότι το κείμενο μπορεί να ενταχθεί στην κατηγορία των λογοτεχνικών κειμένων που περιγράφονται ως «λογοτεχνία του πεσιμισμού», όπου επικρατεί χαοτική κατάσταση στον κόσμο και συνεπώς οι κοινωνικές αξίες χρειάζονται αποκατάσταση, σε αντίθεση με τη «λογοτεχνία της προπαγάνδας», όπου εκθειάζονται οι αρετές του βασιλιά . Το απόσπασμα του κειμένου που προβλέπει την έλευση ενός βασιλιά σωτήρα αναφέρει: Translation in R. B. Parkinson, The Tale of Sinuhe and Other Ancient Egyptian Poems. Oxford World's Classics, 1999. Stephen Quirke: Egyptian Literature 1800BC: Questions and Readings, London 2004, 135-139 ISBN 0-9547218-6-1 (translation and transcription) Lloyd, Alan B. 2000. The Oxford History of Ancient Egypt, edited by Ian Shaw. Oxford and New York: Oxford University Press. The Prophecies of Neferti English translation Simpson, William Kelly. (1972). The Literature of Ancient Egypt: An Anthology of Stories, Instructions, and Poetry. Edited by William Kelly Simpson. Translations by R.O. Faulkner, Edward F. Wente, Jr., and William Kelly Simpson. New Haven and London: Yale University Press. ISBN 0-300-01482-1. Younis, sobhy, Itj-towy and the prophcies of Neferti, GM 195 (2003), pp. 97ff.
Σέτα Εύβοιας

Η Σέτα είναι ορεινός οικισμός της Εύβοιας, χτισμένος σε υψόμετρο 740 μέτρων στην νότια πλαγιά του Ξηροβουνιού και είναι ο υψηλότερος οικισμός της Εύβοιας. Σύμφωνα με την απογραφή του 2011, η Σέτα έχει 60 κατοίκους. Ανήκει στον Δήμο Ερέτριας, ενώ με το πρόγραμμα Καποδίστριας ανήκε στον τέως Δήμο Αμαρυνθίων. Στην Τοπική Κοινότητα Σέτας ανήκει και το χωριό Κάτω Σέτα, με 32 κατοίκους. Η Σέτα απέχει 128 χιλιόμετρα από την Αθήνα και 19 χιλιόμετρα από τις ακτές του Ευβοϊκού κόλπου, από τη νοτιοκεντρική πλευρά της Εύβοιας.

 Στη Σέτα βρίσκεται ο ναός της Αγίας Παρασκευής. Χρονολογείται στην ύστερη οθωμανική περίοδο. Από πλευράς αρχιτεκτονικής είναι μονόκλιτη βασιλική.Κοντά στο χωριό βρίσκεται το σπήλαιο Σέττας με αίθουσα περίπου 700 τ.μ., διακοσμημένο με σταλακτίτες και σταλαγμίτες και συνολικό βάθος 115 μέτρων. Λίγο μακρύτερα βρίσκεται το βάραθρο «Βόλαθρος», το βαθύτερο βάραθρο στην Εύβοια, με κατακόρυφο βάθος περίπου 120 μέτρων. Το στόμιο του βαράθρου έχει σχήμα σχεδόν κυκλικό, 25×20 μ. περίπου, και ο πυθμένας του είναι ελαφρά μεγαλύτερος σε διαστάσεις. Χαμηλότερα από το βάραθρο των 120 μ. βρίσκεται ο πυθμένας που σχηματίζει σάρα περίπου 10 μ. ύψος. Στο τέλος της σάρας υπάρχει μικρή αίθουσα 3-4 μ., με λίγο σταλακτιτικό διάκοσμο και με απολιθωμένα κόκαλα. Κοντινά βουνά στο χωριό είναι το όρος Σκοτεινή, Ξηροβούνι, Δίρφυς κ.α. Στη Σέττα υπάρχει υπαίθριο θέατρο 750 θέσεων, το οποίο έκτισε στις αρχές της δεκαετίας του 1980 ο ηθοποιός Νίκος Παπακωνσταντίνου. Το θέατρο Σέτας είναι φτιαγμένο στα πρότυπα του αρχαίου θεάτρου της Επιδαύρου, λαξευμένο σε πέτρα, ενώ βρίσκεται ανάμεσα σε έλατα. Η λειτουργία του άρχισε στις 15 Οκτωβρίου 1989, οπότε έγιναν τα εγκαίνιά του. Τους καλοκαιρινούς μήνες φιλοξενούνται θεατρικές παραστάσεις. Πληθυσμιακή διακύμανση:,
Emmabuntüs

To Emmabuntüs είναι μια διανομή Linux που βασίζεται στο λειτουργικό σύστημα Ubuntu και είναι σχεδιασμένη με σκοπό να εγκαθίσταται σε υπολογιστές που δωρίζονται σε φιλανθρωπικές οργανώσεις, όπως οι κοινότητες Emmaüs. Το όνομα Emmabuntüs είναι σύνθεση των λέξεων Emmaüs και Ubuntu.

 Το Emmabuntüs 2 μπορεί να εγκατασταθεί χωρίς να χρειάζεται να είναι συνδεδεμένος ο υπολογιστής στο Διαδίκτυο, διότι όλα τα απαραίτητα πακέτα λογισμικού βρίσκονται ήδη στον δίσκο εγκατάστασης. Το περιβάλλον είναι πολυγλωσσικό, ενώ δίνεται στον χρήστη η επιλογή εγκατάστασης και πακέτων (codecs) που δεν είναι ελεύθερο λογισμικό. Το προεπιλεγμένο περιβάλλον εργασίας είναι το Xfce, ενώ περιλαμβάνεται και είναι δυνατόν να εγκατασταθεί και το LXDE. Συνεπώς ο χρήστης έχει την δυνατότητα επιλογής ανάμεσα στα δύο αυτά περιβάλλοντα. Είναι προεγκατεστημένα πολυάριθμα προγράμματα και εφαρμογές, συμπεριλαμβανομένων περιηγητών ιστού που διαθέτουν πρόσθετα (αγγλ. plug-ins) με δυνατότητες γονικού ελέγχου. Επίσημος ιστότοπος DistroWatch - Η σελίδα για το Emmabuntüs στο DistroWatch (Αγγλικά)
Κυβέρνηση Κωνσταντίνου Κανάρη Ιουλίου 1864

Η Κυβέρνηση Κωνσταντίνου Κανάρη Ιουλίου 1864 ή όπως λεγόταν τότε Υπουργείον Κανάρη, ανέλαβε, διαδεχόμενη την «κυβέρνηση Ζηνοβίου Βάλβη», στις 26 Ιουλίου 1864 και κυβέρνησε μέχρι τις 2 Μαρτίου 1865, παραδίδοντας στην «κυβέρνηση Αλέξανδρου Κουμουνδούρου». Κατά την διάρκεια της θητείας της, ψηφίστηκε από την Β' Εθνοσυνέλευση το νέο Σύνταγμα της Ελλάδας, το Σύνταγμα του 1864, το οποίο ήταν από τα πιο φιλελεύθερα και δημοκρατικά Συντάγματα της Ευρώπης, εκείνη την περίοδο. Το Σύνταγμα του 1864 (με τις αναθεωρήσεις του 1911 και του 1952) ίσχυσε για περίπου 100 χρόνια. Επίσης,ψηφίστηκε και ο εκλογικός νόμος του 1864, ο «Νόμος ΣΤΓ'» ο οποίος καθιέρωσε πρώτη φορά, την άμεση (το ίδιο χρονικό διάστημα), και μυστική (δια σφαιριδίων που ρίχνονταν σε καλυμμένη κάλπη) ψηφοφορία.. Ο δε Κωνσταντίνος Κανάρης είναι ο μόνος Έλληνας (εξαιρουμένου του δικτάτορα Γεώργιου Παπαδόπουλου) πρωθυπουργός που κατά το διάστημα της πρωθυπουργίας του, ψηφίστηκε ή αναθεωρήθηκε Σύνταγμα, δυο φορές.

 «Πρόεδρος του υπουργικού συμβουλίου»: Κωνσταντίνος Κανάρης«Επί των Εξωτερικών υπουργός»: Θεόδωρος Δηλιγιάννης- αντικαταστάθηκε στις 28 - 11 - 1864 από τον Δημήτριο Μπουντούρη«Επί των Εσωτερικών υπουργός»: Αλέξανδρος Κουμουνδούρος «Επί των Οικονομικών υπουργός»: Σωτήριος Σωτηρόπουλος «Επί των Στρατιωτικών υπουργός»: ο ταγματάρχης Πεζικού, Αριστείδης Καρνάλης «Επί της Δικαιοσύνης υπουργός»: Ανδρέας Χ. Λόντος «Επί των Εκκλησιαστικών και της Δημοσίας εκπαιδεύσεως υπουργός»: προσωρινώς, Ανδρέας Χ. Λόντος «Επί των Ναυτικών υπουργός»: Κωνσταντίνος Κανάρης Στις 25 Απριλίου 1864 ο εισηγητής της «Επί του Πολιτεύματος επιτροπής», καθηγητής Νικόλαος Σαρίπολος, διάβασε το προσχέδιο του Συντάγματος και στις 29 Ιουλίου άρχισε η συζήτηση του στην Εθνοσυνέλευση. Τον Αύγουστο άρχισε η ψήφιση του κατ' άρθρον ενώ τέλη Οκτωβρίου, πήρε και τη έγκριση του βασιλιά Γεώργιου. Το νέο Σύνταγμα, άρχισε να ισχύει από την ημέρα δημοσίευσής του, στην Εφημερίδα της Κυβερνήσεως, στις 17 Νοεμβρίου 1864. Στις 16 Νοεμβρίου και αφού ο βασιλιάς Γεώργιος έδωσε μπροστά στην Εθνοσυνέλευση, τον οριζόμενο από το νέο Σύνταγμα, όρκο, ο πρόεδρος της, Ιωάννης Μεσσηνέζης, διέλυσε το Σώμα.
Βραβεία της Ένωσης Κριτικών Κινηματογράφου του Λος Άντζελες 2005

Τα 31α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 2005.

 Καλύτερη Ταινία: Το μυστικό του Brokeback Mountain Επιλαχών: A History of Violence Καλύτερη Σκηνοθεσία: Ανγκ Λι – Το μυστικό Brokeback Mountain Επιλαχών: Ντέιβιντ Κρόνενμπεργκ – A History of Violence Α' Ανδρικός Ρόλος: Φίλιπ Σέιμουρ Χόφμαν – Capote Επιλαχών: Χιθ Λέτζερ – Το μυστικό του Brokeback Mountain Α' Γυναικείος Ρόλος: Vera Farmiga – Down to the Bone Επιλαχούσα: Τζούντι Ντεντς – Mrs Henderson Presents Β' Ανδρικός Ρόλος: Ουίλιαμ Χαρτ – A History of Violence Επιλαχών: Frank Langella – Καληνύχτα, και Καλή Τύχη. Β' Γυναικείος Ρόλος: Κάθριν Κίνερ – The 40-Year-Old Virgin, The Ballad of Jack and Rose, Capote, και The Interpreter Επιλαχών: Έιμι Άνταμς – Junebug Καλύτερο Σενάριο : Dan Futterman – Capote Noah Baumbach – The Squid and the Whale Καλύτερου Διευθυντή Φωτογραφίας: Robert Elswit – Καληνύχτα, και Καλή Τύχη. Επιλαχών: Christopher Doyle, Pung-Leung Kwan, and Lai Yiu-fai – 2046 Καλύτερος Σχεδιασμός Παραγωγής: William Chang – 2046 Επιλαχών: James D. Bissell – Καληνύχτα, και Καλή Τύχη. Καλύτερη Μουσική: Joe Hisaishi και Youmi Kimura – Howl's Moving Castle (Hauru no ugoku shiro) Επιλαχών: Ryuichi Sakamoto – Tony Takitani Καλύτερη Ξενόγλωσση Ταινία: Caché • Γαλλία/Αυστρία/Γερμανία/Ιταλία Επιλαχών: 2046 • Χονγκ Κονγκ Καλύτερο Ντοκιμαντέρ/Μη Κινιματογραφική Ταινία: Grizzly Man Επιλαχών: Enron: The Smartest Guys in the Room Καλύτερη Ταινία Κινουμένων Σχεδίων: Wallace & Gromit: The Curse of the Were-Rabbit The Douglas Edwards Experimental/Independent Film/Video Award: Peter Watkins – La Commune (Paris, 1871) Βραβείο Νέας Γενιάς: Τέρενς Χάουαρντ Βραβείο Επιτευγματος Καριέρας: Ρίτσαρντ Γουιντμαρκ Ειδικό Βραβείο: Kevin Thomas for his contribution to film culture in Los Angeles. David Shepard, Bruce Posner, και the Anthology Film Archives to honor Unseen Cinema, an unprecedented 8-disc collection of films from 1894–1941. Ο Επίσημος ιστότοπος
Σώφρων

Ο Σώφρων ο Συρακούσιος ( γύρω στο 430 π.Χ.) ήταν συγγραφέας «μίμων» (δωρικής κωμωδίας). Ο Σώφρων ήταν ο συγγραφέας πεζογραφικών διαλόγων στη δωρική διάλεκτο, που περιείχε τόσο αρσενικούς όσο και γυναικείους χαρακτήρες, μερικούς σοβαρούς, άλλους χιουμοριστικό στυλ και απεικονίζοντας σκηνές από την καθημερινή ζωή των Ελλήνων της Σικελίας. Αν και στην πεζογραφία, θεωρούνταν ποιήματα. Σε κάθε περίπτωση δεν προορίζονταν για παράσταση σκηνής. Γράφτηκαν με λιτή και λαική γλώσσα, γεμάτη γνωμικά. .Με τη λογοτεχνική μορφή που τους έδωσε, ο Σώφρων ανύψωσε τον σικελικό μίμο απο το επίπεδο του αυτοσχεδιασμού σε ένα επίπεδο υψηλότερων καλλιτεχνικών απαιτήσεων. Παρόλα αυτά δεν μπορούμε να είμαστε σίγουροι για τον τρόπο παρουσίασης τους παρα μόνο για το γεγονός οτι θεωρήθηκαν ως ποιητικά δημιουργήματα στην ίδια σειρά με τους Σωκρατικούς διαλόγους (βλ. Ποιητική Αριστοτέλη)

 Λέγεται ότι ο Πλάτωνας παρουσίασε τα έργα του Σώφρονος στην Αθήνα και τα χρησιμοποίησε στους διαλόγους του. σύμφωνα με το λεξικό της Σούδας, ήταν συνεχείς συντροφιά του Πλάτωνα σε σημείο που τους έβαζε και κάτω απο το μαξιλάρι του όταν κοιμόταν. Κάποια ιδέα του γενικού χαρακτήρα τους μπορεί να υποθεί από το 2ο και 15ο ειδύλλιο του Θεόκριτου, τα οποία λέγεται ότι έχουν μιμηθεί την Ἀκέστριαι και Ταὶ θάμεναι τὰ Ἴσθμια του Σώφρονος. Η επιρροή τους πρέπει επίσης να εντοπιστεί στα σάτιρα του Περσίου. Ο Σώφρων έγραψε ανδρικούς και γυναικείους μίμους. Έχουν διασωθεί τίτλοι και απο τις δύο ομάδες: Γυναῖκες ταὶ τὰν θεὸν φαντὶ ἐξελᾶν (=γυναίκες που βεβαιώνουν οτι διώχνον τη θεά Εκάτη), Ταὶ θάμεναι τα Ἴσθμια (=γυναίκες που παρακολουθούν τα Ίσθμια), Πενθερά (=πεθερά), Ἀκέστριαι (=μοδίστρες), Νυμφοπόνος (=η προξενήτρα), Θυννοθήρας (=ο ψαράς τόνου). Τα θραύσματα του Σώφρονος έχουν συγκεντρωθεί από τους HL Ahrens, De graecae linguae dialectis (1843), ii. (app.), και CJ Botzon (1867) · βλέπε επίσης De Sophrone et Xenarcho mimographis (1856). Το JH Hordern's Sophron's Mimes: Text, Translation and Commentary, Oxford, 2004, είναι η πιο πρόσφατη έκδοση.
Νόμοι του Φικ για τη διάχυση

Υπάρχουν δύο νόμοι του Άντολφ Φικ και αφορούν τη διάχυση. Γενικά, όταν η συγκέντρωση ύλης δεν είναι ομοιόμορφη σε ένα χώρο, τότε αυτή ρέει σε αυτόν τον χώρο. Το αποτέλεσμα της ροής είναι να μεταβάλλεται η συγκέντρωση μέχρις ότου να δημιουργηθεί μια δυναμική ισορροπία, δηλαδή να μη μεταβάλλεται η συγκέντρωση (αλλά εξακολουθούν να υπάρχουν ροές οι οποίες αλληλοεξουδετερώνονται). Οι νόμοι του Φικ περιγράφουν την τάση να διαμορφεί μια ομογενής κατανομή στο χώρο. Υπάρχουν και ροές ύλης που οφείλονται σε πεδία δυνάμεων, οι οποίες δεν περιγράφονται από τους νόμους του Φικ.

 Έστω ένας χώρος διατομής Α. Έστω x η συντεταγμένη που είναι κάθετη στη διατομή. Η συγκέντρωση c της ύλης είναι μια συνάρτηση της x (θεωρώντας ότι η διατομή είναι απειροστή). Τότε: J = − D ∂ c ∂ x {\displaystyle J=-D{\frac {\partial c}{\partial x}}} Όπου J η ποσότητα της ύλης που διέρχεται ανά μονάδα επιφάνειας, ∂ c ∂ x {\displaystyle {\frac {\partial c}{\partial x}}} η μεταβολή της συγκέντρωσης ανά μονάδα απόστασης και D η σταθερά διάχυσης.Το J εκφράζει τη διάχυση δια μέσου της διατομής Α, η D την ευκολια διέλευσης της ύλης από τη διατομή. Ο παράγοντας ∂ c ∂ x {\displaystyle {\frac {\partial c}{\partial x}}} εκφράζει την ανομοιομορφία της κατανομής στο συγκεκριμένο σημείο. Σύμφωνα με το νόμο, η διάχυση είναι τόσο έντονη, όσο πιο ανομοιόμορφη είναι η συγκέντρωση στα διάφορα μέρη του χώρου. Έστω ένας χώρος διατομής Α. Έστω x η συντεταγμένη που είναι κάθετη στη διατομή. Η συγκέντρωση c της ύλης είναι μια συνάρτηση της x (θεωρόντας ότι η διατομή είναι απειροστή). Τότε: ∂ c ∂ t = − ∂ J ∂ x = ∂ ( D ∂ c ∂ x ) ∂ x {\displaystyle {\frac {\partial c}{\partial t}}=-{\frac {\partial J}{\partial x}}={\frac {\partial (D{\frac {\partial c}{\partial x}})}{\partial x}}} Όπου J η ποσότητα της ύλης που διέρχεται ανά μονάδα επιφάνειας, ∂ c ∂ x {\displaystyle {\frac {\partial c}{\partial x}}} η μεταβολή της συγκέντρωσης ανά μονάδα απόστασης, D η σταθερά διάχυσης (η οποία μπορεί να είναι διαφορετική από σημείο σε σημείο), t ο χρόνος.Το ∂ c ∂ t {\displaystyle {\frac {\partial c}{\partial t}}} εκφράζει το ρυθμό μεταβολής της συγκέντρωσης σε ένα σημείο, το ∂ J ∂ x {\displaystyle {\frac {\partial J}{\partial x}}} εκφράζει τη ροή ύλη από ή προς το συγκεκριμένο σημείο. Το άλλο μέρος της ισότητας προκύπτει από απλή αντικατάσταση με τον πρώτο νόμο του Φικ. Κάθε σημείο του χώρου μπορεί να έχει μια διαφορετική ροή. Ο ρυθμός μεταβολής της συγκέντρωσης είναι ανάλογος της διαφοράς της ροής από το ένα μέρος του χώρου σε ένα άλλο μέρος του χώρου. Το μείον εκφράζει ότι όταν υπάρχει ροή τέτοια που αποσπά ύλη από ένα σημείο, τότε η συγκέντρωση της ύλης σε αυτό το σημείο μειώνεται, ενώ αντίστροφα όταν η ροή προσθέτει ύλη σε ένα σημείο, τότε η συγκέντρωση αυξάνεται.
Παγκόσμιο Πρωτάθλημα Καλαθοσφαίρισης Ανδρών 2010

Το 16o Παγκόσμιο Πρωτάθλημα Καλαθοσφαίρισης, γνωστό και ως Μουντομπάσκετ 2010, έλαβε χώρα στην Τουρκία από τις 28 Αυγούστου έως τις 12 Σεπτεμβρίου 2010, με τη συμμετοχή 24 εθνικών ομάδων ανδρών. Τέσσερις πόλεις φιλοξένησαν τους αγώνες: Κωνσταντινούπολη, Άγκυρα, Σμύρνη και Καισάρεια. Το σύστημα διεξαγωγής προέβλεπε δύο φάσεις: Αρχικά οι ομάδες χωρίστηκαν σε 4 ομίλους, εν συνεχεία - ανάλογα με τη θέση τους - οδηγούνταν σε αγώνες νοκ-άουτ με προκαθορισμένες διασταυρώσεις. Νικήτριες αναδείχθηκαν οι Ηνωμένες Πολιτείες, για τέταρτη φορά στην ιστορία της διοργάνωσης. Δεύτερη τερμάτισε η Τουρκία και τρίτη η Λιθουανία. Για τις δύο τελευταίες, ήταν το πρώτο τους μετάλλιο σε Μουντομπάσκετ.

 Η FIBA παραχώρησε αυτοδίκαιη συμμετοχή σε δύο ομάδες: Ηνωμένες Πολιτείες - νικήτρια των Ολυμπιακών Αγώνων 2008 Τουρκία - διοργανώτρια χώρα Δεκαοκτώ εισιτήρια δόθηκαν στις ηπειρωτικές ζώνες, ανάλογα με τη δυναμικότητά τους, για να τις μοιράσουν μέσω των πρωταθλημάτων τους. Από αυτά προκρίθηκαν οι: Μετά την ολοκλήρωση των ηπειρωτικών πρωταθλημάτων, η FIBA κάλεσε όσους συμμετέχοντες δεν είχαν τερματίσει σε θέση πρόκρισης, να υποβάλουν υποψηφιότητα για τέσσερις προσκλήσεις (wild cards), υπό την προϋπόθεση ότι θα κατέβαλλαν 500.000 Ευρώ. Στη διαδικασία μπήκαν τελικά 14 χώρες, από τις οποίες η FIBA επέλεξε με ένα συνδυασμό κριτηρίων (εμπορικότητα, παράδοση κτλ.) τις εξής: Ρωσία Λιθουανία Γερμανία Λίβανος Κριτήρια σε περίπτωση ισοβαθμίας (ιεραρχικά): περισσότερες νίκες στους μεταξύ των ισοβαθμούντων αγώνες μεγαλύτερο πηλίκο Π+ διά Π- στους ίδιους αγώνες μεγαλύτερο πηλίκο Π+ διά Π- στο σύνολο των αγώνων κλήρωση (δεν χρειάστηκε) 28 Αυγούστου 29 Αυγούστου 30 Αυγούστου 1 Σεπτεμβρίου 2 Σεπτεμβρίου 28 Αυγούστου 29 Αυγούστου 30 Αυγούστου 1 Σεπτεμβρίου 2 Σεπτεμβρίου 28 Αυγούστου 29 Αυγούστου 31 Αυγούστου 1 Σεπτεμβρίου 2 Σεπτεμβρίου 28 Αυγούστου 29 Αυγούστου 31 Αυγούστου 1 Σεπτεμβρίου 2 Σεπτεμβρίου Έδρα: Σινάν Ερντέμ Ντομ (Κωνσταντινούπολη) Χρυσή Πεντάδα: Κέβιν Ντουράντ Λίνας Κλέιζα Μίλος Τεόντοσιτς Χέντο Τούρκογλου Λουίς ΣκόλαΚορυφαίοι Σκόρερ: Παγκόσμιο Πρωτάθλημα Καλαθοσφαίρισης Γυναικών 2010 Επίσημη ιστοσελίδα της FIBA Αρχειοθετήθηκε 2009-12-20 στο Wayback Machine. Πρόγραμμα Mundobasket
Ντούσαν Μακαβέγιεφ

Ο Ντούσαν Μακαβέγιεφ (σερβικά: Душан Макавејев) (1932 – 2019) ήταν σέρβος σκηνοθέτης, σεναριογράφος και συγγραφέας. Κεντρική μορφή της κίνησης του γιογκοσλαβικού κινηματογράφου από τη δεκαετία του 1960 που έγινε γνωστή ως Μαύρο Κύμα. Έγινε παγκόσμια γνωστός με ταινίες όπως W.R.: Mysteries of the Organism και Sweet movie.

 Man is Not a Bird (1965) Love Affair, or the Case of the Missing Switchboard Operator (1967); Innocence Unprotected (1968); W.R.: Mysteries of the Organism (1971); Sweet Movie (1974); Montenegro, επίσης γνωστό ως "Pigs and Pear (1981) Coca-Cola Kid (1985): Manifesto (1988) Gorilla Bathes at Noon (1992) Danish Girls Show Everything (1996) Συνέντευξη με τον Μακαβέγιεφ
Ματζούρο

Η Ματζούρο (αγγλικά: Majuro, έκταση 9,71 τ. χλμ.) είναι πρωτεύουσα και μεγαλύτερη πόλη των Νήσων Μάρσαλ. Είναι χαμηλή πόλη, με μέγιστο υψόμετρο 6 μ. Αριθμεί 25.400 κατοίκους με βάση στοιχεία του 2004. Είναι κτισμένη σε ομώνυμη ατόλλη έκτασης 295 τετραγωνικών χλμ., με 64 νησιά, τα οποία συνιστούν έναν επιμήκη οβάλ σχηματισμό. Συνδέεται αεροπορικώς με το Ναουρού.

 Διαθέτει λιμάνι, εμπορικό κέντρο, ξενοδοχεία και διεθνές αεροδρόμιο. Σημαντικότερες νησίδες είναι οι Ουλίγκα, Ντελάπ (όπου βρίσκονται τα κυβερνητικά κτήρια) και Νταρίτ (με εκπαιδευτήρια Δευτεροβάθμιας Εκπαίδευσης). Στην πόλη παράγεται λάδι από κόπρα. Στην πόλη αρχικά ήταν προγραμματισμένο να διοργανωθούν οι 7οι Μικρονησιακοί Αγώνες, το 2010. Τελικά εξαιτίας έλλειψης στην υποδομή, παραιτήθηκε από την υποψηφιότητα. Γενικά, η Ματζούρο αποτελεί την πλέον πυκνοκατοικημένη ατόλη στη χώρα και αυτή που προσεγγίζει περισσότερο τα δυτικά αστικά πρότυπα. Ταϊπέι, Ταϊβάν Καβάι, Νάρα, Ιαπωνία Γκουάμ, ΗΠΑ (1973) Ματζούρο στο Curlie Πρόσφατες εικόνες από τα γεωργικά μέρη στη Ματζούρο Εικόνες της πόλης- από την εποχή του Δευτέρου Παγκοσμίου Πολέμου
Βσέβολοντ Γ΄ του Βλαντίμιρ

Ο Βσέβολοντ Γ' Γιούργεβιτς (Все́волод Ю́рьевич Большо́е Гнездо́, 1154 - 15 Απριλίου 1212) ήταν μέγας πρίγκιπας του Βλαντίμιρ. Κατά τη διάρκεια της μακρόχρονης ηγεμονίας του (1176-1212), η πόλη έφτασε στο απόγειο της δόξας της.

 Ήταν γιος του Γιούρι Α΄ του Κιέβου και της 2ης συζύγου του Ελένης από την Κωνσταντινούπολη, που μάλλον είναι η κόρη του σεβαστοκράτορα Ισαακίου Κομνηνού, γιου του Αλεξίου Α' Κομνηνού αυτοκράτορα των Ρωμαίων. Βαπτίσθηκε Δημήτριος και ο πατέρας του σε ανάμνηση ίδρυσε την πόλη Dmitrov. Έζησε τα νεανικά του έτη στην αυτοκρατορική αυλή της Κωνσταντινούπολης και κατά την επιστροφή του στη Ρωσία επισκέφθηκε το 1170 την Τιφλίδα, όπου νυμφεύτηκε την πριγκίπισσα της Οσετίας. Διαδέχθηκε τον μεγαλύτερο ομομήτριο αδελφό του Μιχαήλ ως πρίγκιπας του Βλαντίμιρ. Υπέταξε αμέσως τους ισχυρούς βογιάρους, εναντίον των οποίον αγωνιζόταν ο Μιχαήλ, και αντιμετώπισε συστηματικά τους Βουλγάρους του Βόλγα. Εγκατέστησε υποτελή πρίγκιπα στο Νόβγκοροντ και πάντρεψε μια κόρη του με τον μέγα πρίγκιπα του Κιέβου. Ήταν αμείλικτος στους ανυπάκουους: το 1180 εκτόπισε τον πρίγκιπα του Ριαζάν και το ίδιο το 1187. Το 1207 κατέστρεψε έως εδάφους τις πόλεις Ριαζάν και Μπέλγκοροντ. Η Ιστορία της εκστρατείας του Ιγκόρ' που γράφτηκε στην εποχή του, τον επαινεί αναφέροντας: "πρίγκιπα Βσέβολοντ! πέταξε στο χρυσό Κίεβο και εξασφάλισε τον πατρικό θρόνο. Ο στρατός σου με τα κουπιά του μπορεί να κάνει σταγόνες τον Βόλγα και με τα κράνη του να αδειάσει τον Ντον". Ασχολήθηκε με την πρωτεύουσά του Βλαντίμιρ, εξωραΐζοντάς την με οικοδομήματα. Η σύζυγός του Μαρία, που αφιερώθηκε σε έργα ευσέβειας ιδρύοντας μοναστήρια, έγινε αγία από τη Ρωσική Εκκλησία. Με τη σύζυγό του Μαρία Σβαρνόβνα πριγκίπισσα της Οσετίας ή της Γεωργίας είχε τουλάχιστον 14 τέκνα, γι'αυτό και το παρωνύμιό του ο πολύτεκνος. Τα σημαντικότερα αυτών είναι: Βερσοσλάβα παντρεύτηκε τον Ροστισλάβ Β' μέγα πρίγκιπα του Κιέβου Κωνσταντίν 1186 - 1218, κύριος του Ροστόβ Γιούρι Β΄ 1189 - 1238, πρίγκιπας του Βλαντίμιρ (1212-16, 18-38) Γιαροσλάβ Β΄ 1191 - 1246, πρίγκιπας του Βλαντίμιρ (1238-46) Σβιατοσλάβ Γ΄ 1196 - 1252, πρίγκιπας του Νόβγκοροντ και έπειτα του Βλαντίμιρ (1246-48). Charles Cawley, Medieval land Ιστορία της εκστρατείας του Ιγκόρ Νικολάι Καραμζίν, Ιστορία του Ρωσικού Κράτους, 1826
Ανεμαρίε Ρένγκερ

Η Ανεμαρίε Ρένγκερ (Annemarie Renger, 7 Οκτωβρίου 1919 - 3 Μαρτίου 2008) ήταν Γερμανίδα πολιτικός και η πρώτη γυναίκα που έγινε πρόεδρος του Κοινοβουλίου (Bundestag) της χώρας της το 1972.

 Γεννήθηκε στις 7 Οκτωβρίου του 1919 ως Ανεμαρίε Βίλτουνγκ και έγινε μέλος του Σοσιαλδημοκρατικού Κόμματος της Γερμανίας (SPD) το 1945. Υπηρέτησε επίσης ως γραμματέας του ηγέτη του εν λόγω κόμματος Κουρτ Σουμάχερ, μέχρι το θάνατο του τελευταίου, το 1952. Από το 1953 ως το 1990 οπότε αποσύρθηκε, ήταν βουλευτής. Έπειτα από τη διεξαγωγή των γερμανικών ομοσπονδιακών εκλογών του 1972 το SPD εξέλεξε τον Πρόεδρο του Κοινοβουλίου. Στη θέση αυτή εξελέγη η Ρένγκερ, στις 13 Δεκεμβρίου του 1972. Η προγραμματισμένη της εκλογή ως ομοσπονδιακής Προέδρου (Bundespräsident) το 1979, δεν έγινε λόγω του γεγονότος ότι οι βουλευτές από το Ελεύθερο Δημοκρατικό Κόμμα (FDP) απέσχον από την ψηφοφορία. Ομοσπονδιακός Πρόεδρος εξελέγη τελικά ο Καρλ Κάρστενς. Η Ρένγκερ πέθανεστις 3 Μαρτίου του 2008.
Canale 5

To Canale 5 (ελληνικά: Κανάλι 5), είναι ένα ιταλικό τηλεοπτικό δίκτυο ελεύθερης τηλεόρασης που ανήκει στον όμιλο της Mediaset. Ήταν το πρώτο ιδιωτικό τηλεοπτικό δίκτυο που είχε εθνική κάλυψη στην Ιταλία το 1980. Στις 4 Δεκεμβρίου 2012, η ​​Mediaset ξεκίνησε το Canale 5 HD, μια ταυτόχρονη μετάδοση του Canale 5 σε υψηλή ευκρίνεια.

 Το 1978, το Telemilano, ένας τοπικός ραδιοτηλεοπτικός οργανισμός με έδρα το Μιλάνο, αγοράστηκε από τον Σίλβιο Μπερλουσκόνι και μετανομάστηκε σε Canale 5, και δύο χρόνια αργότερα άρχισε να εκπέμπει σε εθνικό επίπεδο. Στο Canale 5 προστέθηκε στη συνέχεια το Italia 1 (το 1982) και το Rete 4 (το 1984). Από το 2003, το Canale 5 είναι επίσης δωρεάν σε ψηφιακές επίγειες περιοχές που καλύπτονται από τους αναμεταδότες Mediaset 2 και Mediaset 4 mux και από τις 26 Νοεμβρίου 2010 επίσης στις περιοχές που καλύπτονται από το Mediaset 6 mux και μεταφέρθηκε από τις 11 Ιουλίου 2011 στο mux Mediaset 5. Παρακάτω είναι ο μέσος όρος μηνιαίας τηλεθεάσης του Canale 5 προέρχομενη από την AUDITEL. Average Monthly Day on Target Individuals 4+ Επίσημος ιστότοπος (Ιταλικά)
Λουίζα Έιτσεσον του Γκόσφορντ

Η Λουίζα Έιτσεσον του Γκόσφορντ (Louisa Acheson of Gosford, γεννημένη ως Λουίζα Αυγούστα Βεατρίκη Μονταγκιού Louisa Augusta Beatrice Montagu, 17 Ιανουαρίου 1856 - 3 Μαρτίου 1944) ήταν Βρετανίδα ευγενής.

 Γεννήθηκε στις 17 Ιανουαρίου 1856, και ήταν κόρη του Γουλιέλμου Μονταγκιού, Δούκα του Μάντσεστερ και της Κόμισσας Λουίζας Φρειδερίκης Αυγούστας φον Άλτεν.Στις 10 Αυγούστου 1876 παντρεύτηκε τον Άρτσιμπαλντ Έιτσεσον, 4ου Κόμη του Γκόσφορντ στο Μάρκετ Χιλ της Κομητείας Αρμάγκ στην Βόρεια Ιρλανδία. Μαζί απέκτησαν πέντε παιδιά: τον Λόρδο Άρτσιμπαλντ Κάρολο (1877–1954), παντρεύτηκε (1) την Μίλντρεντ Καρολίνα Κάρτερ. Απέκτησαν 5 παιδιά και (2) την Βεατρίκη Κλάφιν. Δεν απέκτησαν παιδιά. την Λαίδη Αλεξάνδρα Λουίζα Ελισάβετ (1878–1958), παντρεύτηκε τον Γουλιέλμο Φρειδερίκο Στάνλει. Απέκτησαν 3 παιδιά. την Λαίδη Μαίρη (1881-?), παντρεύτηκε τον Ροβέρτο Αρθούρο Γουόρντ. Απέκτησαν 2 παιδιά. την Λαίδη Θεοδοσία Λουίζα Αυγούστα (1882–1977), παντρεύτηκε τον Αλέξανδρο Κάντογκαν. Απέκτησαν 4 παιδιά. τον Λόρδο Πατρίκιο Γεώργιο Εδουάρδο (1883–1957), παντρεύτηκε την Νόρα Τζόουνς. Απέκτησαν 3 παιδιά.Από το 1901 μέχρι το 1925, υπήρξε Κυρία της Κρεβατοκάμαρας της Βασίλισσας Αλεξάνδρας.Κατά τη διάρκεια του Πρώτου Παγκοσμίου Πολέμου, η Λαίδη Γκόσφορντ ήταν πρόεδρος των Κεντρικών Εργαστηρίων της Βρετανικής Εταιρείας Ερυθρού Σταυρού, και για αυτό το έργο διορίστηκε Κυρία Διοικητής του Τάγματος της Βρετανικής Αυτοκρατορίας, την περίοδο του εμφυλίου πολέμου το 1920. Πέθανε στις 3 Μαρτίου 1944 σε ηλικία 88 ετών. Lady Louisa Augusta Beatrice Montagu at The Peerage
Βλάγκαδα Άρτας

Τα Βλάγκαδα είναι χωριό του δήμου Κεντρικών Τζουμέρκων στο νομό Άρτας. Σύμφωνα με τα στοιχεία της απογραφής του 2011, ο πληθυσμός του ανέρχεται στους 14 μόνιμους κατοίκους.

 Τα Βλάγκαδα είναι κτισμένα σε υψόμετρο 900 μέτρων στις πλαγιές της οροσειράς των Τζουμέρκων. Για την ονομασία του υπάρχουν δύο εκδοχές: κατά την πρώτη προέρχεται από τις λέξεις αυλάκια και λαγκάδια ενώ κατά τη δεύτερη προέρχεται από το Διλάγκαδο, το οποίο στο τοπικό ιδίωμα διαμορφώθηκε ως το Βλάγκαδο. Αναγνωρίστηκε επίσημα ως οικισμός το 1961 και ήταν ο μικρότερος από τους πέντε οικισμούς (μαζί με την Κρυοπηγή, τη Μηλιά, τη Σγάρα και τον Καταρράκτη) που αποτελούσαν από το 1927 ως το 1997 την κοινότητα Καταρράκτη της επαρχίας Άρτης. Το 1997 εντάχθηκε στον καποδιστριακό δήμο Αγνάντων και από το 2011, μετά τις αλλαγές του προγράμματος Καλλικράτης, υπάγεται στον δήμο Κεντρικών Τζουμέρκων.
Νεοζηλανδικές γενικές εκλογές (2014)

Στις εκλογές στη Νέα Ζηλανδία που διεξήχθησαν στις 20 Σεπτεμβρίου 2014, το κυβερνών Εθνικό Κόμμα του πρωθυπουργού Τζον Κι κέρδισε τη νίκη. Ο πρόεδρος του Εργατικού Κόμματος Ντέιβιντ Κάνλιφ παραδέχθηκε την ήττα του στις εκλογές. Συνολικά εξελέγησαν 120 βουλευτές για τη Βουλή των Αντιπροσώπων.

 Στις 10 Μαρτίου 2014 ο πρωθυπουργός Τζον Κι ανακοίνωσε την ημερομηνία των εκλογών που ήταν η 20η Σεπτεμβρίου.Γύρω στα 3,3 εκατομμύρια εκλογείς προσήλθαν να ψηφίσουν στις εκλογές, συμπεριλαμβανομένου και του πληρώματος και των επιστημόνων που απασχολούνται στο Εθνικό Ινστιτούτο Υδάτων και Ατμοσφαιρικών Ερευνών στον νότιο Ειρηνικό. Με βάση το εκλογικό σύστημα της μικτής αναλογικής εκπροσώπησης, μία κυβέρνηση συνασπισμού είναι πιθανότερη από την απόλυτη πλειοψηφία για ένα κόμμα. Σύμφωνα με τα πρώτα αποτελέσματα, το κυβερνών Εθνικό Κόμμα κέρδισε ποσοστό 48%, κάτι που μεταφράζεται σε 61 έδρες. Τα τελικά αποτελέσματα ανακοινώθηκαν στις 4 Οκτωβρίου.
Αστεροσκοπείο Χελμού

Το Αστεροσκοπείο Χελμού ανήκει στο Εθνικό Αστεροσκοπείο Αθηνών και βρίσκεται στην Αχαΐα, στη δεύτερη ψηλότερη κορυφή του όρους Χελμός, τη Νεραϊδόραχη, σε υψόμετρο 2.340 μέτρων, επάνω από το χιονοδρομικό κέντρο Καλαβρύτων. Η τοποθεσία αυτή επιλέχθηκε γιατί είναι από τα σημεία της Ευρώπης με τη χαμηλότερη φωτορύπανση και το τηλεσκόπιο είναι συνήθως πάνω από τα σύννεφα. Οι πρώτες ενέργειες και τα πρώτα σχέδια έγιναν το 1997 από τον τότε Διευθυντή του Ελληνικού Ινστιτούτου Αστρονομίας και Αστροφυσικής Δρ. Ευάγγελο Κοντιζά. Η κατασκευή του ξεκίνησε το 2001 και οι κτιριακές του εγκαταστάσεις στοίχισαν 10 εκατομμύρια ευρώ. Το 2007 έγιναν τα τελευταία έργα, η ηλεκτροδότηση και η οδική πρόσβαση. Στις 20 Αυγούστου 2007 έγιναν τα εγκαίνια και παραδόθηκε επίσημα στην επιστημονική κοινότητα.

 Στο Αστεροσκοπείο Χελμού έχει εγκατασταθεί το κατοπτρικό τηλεσκόπιο Αρίσταρχος, το οποίο στοίχισε 4 εκατομμύρια ευρώ, τα οποία προήλθαν από ευρωπαϊκά κονδύλια του Υπουργείου Ανάπτυξης και κατασκευάστηκε από τη γερμανική εταιρία Zeiss. Η εγκατάστασή του έγινε το 2004 και από τότε μέχρι το 2007, που παραδόθηκε επίσημα, πραγματοποιήθηκε σειρά δοκιμών. Θεωρείται ένα από τα πιο προηγμένα τεχνολογικά τηλεσκόπια της Ευρώπης. Έχει διάμετρο 2,3 μέτρα και μεγάλη ακρίβεια στόχευσης και παρακολούθησης ουράνιων αντικειμένων. Με χρηματοδότηση των πανεπιστημίων της Πάτρας και του Μάντσεστερ, καθώς και του Ευγενιδείου Ιδρύματος, έχουν τοποθετηθεί στο τηλεσκόπιο κάμερες και ειδικά επιστημονικά όργανα. Έχει επίσης τη δυνατότητα της αλλαγής στόχου σε πολύ μικρό χρονικό διάστημα και η λειτουργία του απαιτεί σκοτεινό ουρανό, αφού είναι ευρύτατου οπτικού πεδίου, τύπου Ρίτσεϋ-Κρετιέν. Έχει πάρει το όνομά του από τον Αρίσταρχο τον Σάμιο, αστρονόμο της αρχαιότητας, (ο οποίος πρώτος διετύπωσε ότι το κέντρο του τότε γνωστού "σύμπαντος", ήταν ο ήλιος και όχι η Γη, κατά την τότε επικρατούσα άποψη). Το τηλεσκόπιο ανήκει στο Εθνικό Αστεροσκοπείο Αθηνών, και είναι το μεγαλύτερο των Βαλκανίων και το δεύτερο μεγαλύτερο της Ηπειρωτικής Ευρώπης. Το τηλεσκόπιο υπολειτουργεί, καθώς δεν παρασχέθηκαν τα απαραίτητα κονδύλια από το ελληνικό κράτος για την υποστήριξή του με τεχνικό προσωπικό. Εφημερίδα Πελοπόννησος, φύλλο 19 Αυγούστου 2007. Εφημερίδα Πελοπόννησος, φύλλο 20 Αυγούστου 2007. Εφημερίδα Η Ημέρα, φύλλο 19 Αυγούστου 2007. Εθνικό Αστεροσκοπείο Αθηνών, σελίδα για τον «Αρίσταρχο» pathfinder.gr Γενική Γραμματεία Έρευνας και Τεχνολογίας Υπουργείο Ανάπτυξης Εθνικό Αστεροσκοπείο Αθηνών, σελίδα για τον «Αρίσταρχο»
Σημείο στίξης

Σημεία στίξης λέμε τα σύμβολα-σημάδια που βάζουμε ανάμεσα στις λέξεις και μας διευκολύνουν στην ανάγνωση. Δείχνουν δηλαδή πώς διαβάζεται ένα κείμενο (επιτονισμός), πού και πόσο γίνεται διακοπή κάθε φορά, τι αίσθημα εκφράζεται και τι ακριβώς θέλει να πει ο γράφων.

 Τα σημεία στίξης στην ελληνική γλώσσα είναι έντεκα: τελεία. Μπαίνει στο τέλος μιας φράσης που έχει ολοκληρωμένο νόημα για να σταματήσει η φωνή μας. άνω τελεία. Χρησιμεύει για να χωρίσει μέσα στη φράση δύο μέρη, από τα οποία το δεύτερο επεξηγεί το πρώτο. κόμμα. Δείχνει πού να κάνουμε μικρή παύση. ερωτηματικό. Μπαίνει στο τέλος μιας ερωτηματικής πρότασης. θαυμαστικό. Μπαίνει μετά από επιφωνήματα ή φράσεις που εκφράζουν χαρά, λύπη, θαυμασμό, φόβο, πόνο κ.λπ. διπλή τελεία (ή «άνω και κάτω τελεία»). Μπαίνει όταν παρατίθενται τα λόγια κάποιου κατά λέξη, όταν παρατίθενται παροιμίες ή γνωμικά, όταν απαριθμούνται πράγματα ή όταν θέλουμε να εξηγήσουμε κάτι. παρένθεση. Σημειώνεται για να κλειστεί μέσα της μια λέξη ή φράση που εξηγεί το νόημα της πρότασης είτε μπαίνει στο τέλος μιας φράσης έχοντας το όνομα αυτού που το είπε. αποσιωπητικά. Χρησιμοποιούνται όταν θέλουμε να αποσιωπήσουμε κάτι ή να δηλώσουμε ότι η φράση μένει κομμένη, ατέλειωτη. παύλα. Χρησιμοποιείται εντός διαλόγου, ώστε να φανεί ότι αλλάζει πρόσωπο. διπλή παύλα. Χρησιμοποιείται όπως και η παρένθεση, αλλά σ' αυτή την περίπτωση η πληροφορία θεωρείται πιο σημαντική. εισαγωγικά. Χρησιμοποιούνται όταν επιθυμούμε να παραθέσουμε τα λόγια κάποιου τρίτου κατά λέξη, όταν παρατίθενται παροιμίες ή γνωμικά ή όταν αναφέρονται τίτλοι βιβλίων, έργων κ.λπ. Κουτρούλης Μπάμπης Γ., Βασικές οδηγίες για τη χρήση των σημείων στίξης.
Neutral Milk Hotel

Οι Neutral Milk Hotel ήταν αμερικανικό ίντι ροκ συγκρότημα από το Ruston της Λουιζιάνα που σχηματίστηκε από τον τραγουδιστή, κιθαρίστα και τραγουδοποιό Τζεφφ Μάνγκαμ στα τέλη της δεκαετίας του 1980. Το συγκρότημα είναι αναγνωρισμένο για το πειραματικό του ήχο, τους αφηρημένους στίχους του και ετερόκλητη ενορχήστρωση.

 Ο ήχος των Neutral Milk Hotel επιρρέασε πολυάριθμους καλλιτέχνες και συγκροτήματα συμπεριλαμβανόμενων τους Bright Eyes, την Μέλανι Μαρτίνεζ, τους MewithoutYou, τους Beirut και τους The Decemberists. Τα τραγούδια τους έχουν διασκευαστεί από διάφορους καλλιτέχνες και συγκροτήματα συμπεριλαμβανόμενων τουs Matt Pond PA, τους Eisley ("In The Aeroplane Over The Sea"), τους The Mountain Goats, τους The Dresden Dolls ("Two Headed Boy"), τον Κέβιν Ντεβίν ("Holland, 1945", "Two Headed Boy Pt. Two") και τους The Flowers of Hell ("Avery Island" / "April 1st"). Demo Invent Yourself a Shortcake (1991) Beauty (1992) Hype City Soundtrack (1993) Shannon's Monroe House Demos (1994) Unreleased Demo #1 (1993–1995) Unreleased Demo #2 (1994)Άλμπουμ On Avery Island (1996) In the Aeroplane Over the Sea (1998)EP Everything Is (EP) (1994) Ferris Wheel on Fire (2011)Singles Everything Is (single) (1994) Holland, 1945 (1998) You've Passed / Where You'll Find Me Now (2011) Little Birds (2011)
Ζάλγκιρις Κάουνας

Η Ζάλγκιρις Κάουνας (διεθνώς: Zalgiris Kaunas, BC Zalgiris Kaunas, λιθουανικά: Kauno Žalgiris) είναι επαγγελματική ομάδα καλαθοσφαίρισης. Εδρεύει στο Κάουνας της Λιθουανίας και διεξάγει τους εντός έδρας αγώνες της στη Ζάλγκιρις Αρένα, χωρητικότητας 15.688 θέσεων.

 Πρωτάθλημα Λιθουανίας Πρωταθλήτρια (35): 1946, 1950, 1952, 1953, 1954, 1955, 1957, 1958, 1991, 1992, 1993, 1994, 1995, 1996, 1997, 1998, 1999, 2001, 2003, 2004, 2005, 2007, 2008, 2011, 2012, 2013, 2014, 2015, 2016, 2017, 2018, 2019, 2020, 2021, 2023Κύπελλο Λιθουανίας Κυπελλούχος (12): 1990, 2007, 2008, 2011, 2012, 2015, 2017, 2018, 2020, 2021, 2022, 2023 Πρωτάθλημα ΕΣΣΔ Πρωταθλήτρια (5): 1947, 1951, 1985, 1986, 1987Κύπελλο ΕΣΣΔ Κυπελλούχος : 1953 Βορειοευρωπαϊκή Λίγκα Νικήτρια (1): 1999Βαλτική Λίγκα Νικήτρια (5): 2005, 2008, 2010, 2011, 2012Βαλτικό Κύπελλο Νικήτρια (1): 2009 Ευρωλίγκα Νικήτρια (1): 1999 Φιναλίστ (1): 1986Κύπελλο Σαπόρτα Νικήτρια (1): 1998 Φιναλίστ (1): 1985 Διηπειρωτικό Κύπελλο Νικήτρια (1): 1986 Επίσημος ιστότοπος
Ιμπραχίμ ιμπν Γιακούμπ

Ο Ιμπραχίμ ιμπν Γιακούμπ (αραβικά: إبراهيم بن يعقوب‎, εβραϊκά: אברהם בן יעקב‎) (912-966) ήταν Ισπανοάραβας, Σεφαρδίτης Εβραίος περιηγητής του 10ου αιώνα, πιθανώς έμπορος, ο οποίος μπορεί να είχε επίσης εμπλακεί σε διπλωματία και κατασκοπεία.

 Η οικογένειά του καταγόταν από την υπό μαυριτανική κυριαρχία Τορτόζα κοντά στις εκβολές του Έβρου, αλλά μπορεί επίσης να ζούσε στην Κόρδοβα. Η γραπτή και προφορική ιστορία και τα γραπτά του υποδηλώνουν ότι είχε εβραϊκό υπόβαθρο. Ωστόσο, έχει επίσης υποστηριχθεί από άλλους ιστορικούς ότι ήταν Μουσουλμάνος εβραϊκής καταγωγής και ο ιστορικός Μπέρναρντ Λιούις δηλώνει: «Υπάρχει κάποια αβεβαιότητα για το αν ήταν ομολογουμένως Εβραίος ή Μουσουλμάνος εβραϊκής καταγωγής».Το 961–62 ταξίδεψε στη Δυτική και Κεντρική Ευρώπη και στην Ιταλία, τουλάχιστον μέχρι τη Ρώμη, όπου έγινε δεκτός με ακροατήριο με τον αυτοκράτορα της Αγίας Ρωμαϊκής Αυτοκρατορίας Όθωνα Α΄ κατά την πρώτη εβδομάδα του Φεβρουαρίου. Τίποτα δεν είναι γνωστό για την επιστροφή του στην Αλ-Άνταλους (το τμήμα της Ιβηρικής Χερσονήσου που διοικούταν από τους Μουσουλμάνους), ούτε για περαιτέρω ταξίδι. Τα απομνημονεύματα και τα σχόλια του ταξιδιού του, που πιθανώς παρουσιάστηκαν για πρώτη φορά στον χαλίφη της Κόρδοβας Αλ-Χακάμ Β΄ (961–76), έχουν χαθεί. Έχουν διατηρηθεί μόνο αποσπάσματα μεταγενέστερων συγγραφέων. Το έργο του είναι ευρέως γνωστό ότι παρέχει την πρώτη αξιόπιστη περιγραφή του πολωνικού κράτους υπό τον Μιέσκο Α΄ της Πολωνίας, τον πρώτο ιστορικό ηγεμόνα της Πολωνίας. Είναι επίσης γνωστός για την περιγραφή του για τους Βίκινγκς που ζούσαν στο Χέδεπι, της οχύρωσης των Νακονιδών στο Κάστρο του Μέκλενμπουργκ και αυτού που ήταν, κατά πάσα πιθανότητα, ο πυρήνας του μεταγενέστερου δουκικού κάστρου και του παλατιού στο Σβερίν. Ο Ιμπραχίμ ιμπν Γιακούμπ έχει μια μοναδική θέση στην ιστορία της Τσεχίας ως ο πρώτος άνθρωπος που ανέφερε γραπτώς την πόλη της Πράγας και την εβραϊκή κοινότητά της. Ανέφερε επίσης τον Τσέχο Μπολέσλαο Α΄ της Βοημίας και την Κρακοβία ως μέρος του Δουκάτου της Βοημίας. Αμπού Μπακρ Μουχαμάντ αλ-Τουρτούσι Βενιαμίν της Τουδέλα "Ibrāhīm ibn Ya‛qūb al-Isrā'īlī al-Ṭurṭūshī," του Lutz Richter-Bernburg, στο: The Oxford Companion to World Exploration, David Buisseret, αρχισυντάκτης, 2 τόμοι, Oxford UP: 402b-403b Levey, Martin (2008). «Ibrāhīm Ibn Ya'qūb Al-Isrā'īlī Al-Turṭushi». Complete Dictionary of Scientific Biography. Encyclopedia.com. http://www.encyclopedia.com/doc/1G2-2830902123.html. Ibrahim ibn Jakub i Tadeusz Kowalski w sześćdziesiątą rocznicę edycji, ed. Andrzej Zaborski, Κρακοβία, 2008
Διοργανώσεις Ε.Π.Σ. Γρεβενών 2012–13

Για την περίοδο 2012–13, η Ένωση Ποδοσφαιρικών Σωματείων Γρεβενών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Γρεβενών.

 Το πρωτάθλημα της Α΄Κατηγορίας Ε.Π.Σ. Γρεβενών της περιόδου 2012-13 διεξάγεται σε έναν όμιλο με τη συμμετοχή 10 ομάδων.Ο Καμβουνιακός Δεσκάτης εξασφάλισε τον τίτλο του πρωταθλητή Γρεβενών. ΑΟ Σειρήνα Μεγάλου Σειρηνίου έχει -2 βαθμούς. ΤΟ ΠΡΟΓΡΑΜΜΑ ΤΩΝ ΑΓΩΝΩΝ 1η / 10η ΑΓΩΝΙΣΤΙΚΗ ΑΕ ΠΟΝΤΙΩΝ ΑΕΠ - Π.Ν.ΠΟΝΤΙΝΗΣ 6 – 4 / 3 – 2 ΚΕΡ.ΜΕΓΑΡΟΥ - ΑΓΟ ΔΗΜΗΤΡΑΣ 2 – 3 / 0 – 1 ΚΤΗΝ.ΑΣΤ.ΚΑΛΗΡΑΧΗΣ - Δ.Ν.ΠΑΛΙΟΥΡΙΑΣ 4 – 1 / 5 – 1 ΑΟ ΣΕΙΡΗΝΑ - ΑΛ.ΚΙΒΩΤΟΥ 5 – 2 / 3 – 1 ΚΑΜΒ.ΔΕΣΚΑΤΗΣ -ΑΡΗΣ ΚΑΡΠΕΡΟΥ 3 – 0 / 1 – 3 2η/11η ΑΓΩΝΙΣΤΙΚΗ Π.Ν.ΠΟΝΤΙΝΗΣ- ΚΤΗΝ.ΑΣΤ.ΚΑΛΗΡΑΧΗΣ 0 – 7 / 2 – 5 ΚΕΡ.ΜΕΓΑΡΟΥ - ΑΕ ΠΟΝΤΙΩΝ ΑΕΠ 1 – 4 / 4 – 9 ΑΛ.ΚΙΒΩΤΟΥ - ΑΡΗΣ ΚΑΡΠΕΡΟΥ 5 – 3 / 1 – 2 Δ.Ν.ΠΑΛΙΟΥΡΙΑΣ - ΚΑΜΒ.ΔΕΣΚΑΤΗΣ 1 – 6 / 1 – 2 ΑΓΟ ΔΗΜΗΤΡΑΣ - ΑΟ ΣΕΙΡΗΝΑ 2 – 1 / 2 – 0 3η/12η ΑΓΩΝΙΣΤΙΚΗ ΑΕ ΠΟΝΤΙΩΝ ΑΕΠ - ΚΤΗΝ.ΑΣΤ.ΚΑΛΗΡΑΧΗΣ 3 – 1/ 2 – 2 ΑΟ ΣΕΙΡΗΝΑ - ΚΕΡ.ΜΕΓΑΡΟΥ 3 – 3/ 2 – 1 ΚΑΜΒ.ΔΕΣΚΑΤΗΣ - Π.Ν.ΠΟΝΤΙΝΗΣ 2 – 0/ 7 – 1 ΑΡΗΣ ΚΑΡΠΕΡΟΥ - ΑΓΟ ΔΗΜΗΤΡΑΣ 3 – 2/ 1 – 1 ΑΛ.ΚΙΒΩΤΟΥ - Δ.Ν.ΠΑΛΙΟΥΡΙΑΣ 2 – 2 / 0 – 4 4η/13η ΑΓΩΝΙΣΤΙΚΗ Π.Ν.ΠΟΝΤΙΝΗΣ - ΑΛ.ΚΙΒΩΤΟΥ 1 – 5 /4 – 4 ΚΕΡ.ΜΕΓΑΡΟΥ - ΑΡΗΣ ΚΑΡΠΕΡΟΥ 2 – 3 /2 – 4 ΚΤΗΝ.ΑΣΤ.ΚΑΛΗΡΑΧΗΣ - ΚΑΜΒ.ΔΕΣΚΑΤΗΣ 0 – 2/1 – 3 ΑΟ ΣΕΙΡΗΝΑ - ΑΕ ΠΟΝΤΙΩΝ ΑΕΠ 1 – 3 /4 – 4 ΑΓΟ ΔΗΜΗΤΡΑΣ - Δ.Ν.ΠΑΛΙΟΥΡΙΑΣ 2 – 1 /3 – 1 5η/14η ΑΓΩΝΙΣΤΙΚΗ ΑΕ ΠΟΝΤΙΩΝ ΑΕΠ - ΚΑΜΒ.ΔΕΣΚΑΤΗΣ 1 – 3 / 0 – 5 Π.Ν.ΠΟΝΤΙΝΗΣ - ΑΓΟ ΔΗΜΗΤΡΑΣ 0 – 2 / 1 – 1 ΑΡΗΣ ΚΑΡΠΕΡΟΥ - ΑΟ ΣΕΙΡΗΝΑ 5 – 3 / 4 – 4 ΑΛ.ΚΙΒΩΤΟΥ - ΚΤΗΝ.ΑΣΤ.ΚΑΛΗΡΑΧΗΣ 2 – 3 / 0 – 4 Δ.Ν.ΠΑΛΙΟΥΡΙΑΣ - ΚΕΡ.ΜΕΓΑΡΟΥ 3 – 1 / 1 – 2 6η/15η ΑΓΩΝΙΣΤΙΚΗ ΚΕΡ.ΜΕΓΑΡΟΥ - Π.Ν.ΠΟΝΤΙΝΗΣ 5 – 2/ 3 - 2 ΚΤΗΝ.ΑΣΤ.ΚΑΛΗΡΑΧΗΣ - ΑΓΟ ΔΗΜΗΤΡΑΣ 0 – 1/ 1 – 2 ΑΟ ΣΕΙΡΗΝΑ - Δ.Ν.ΠΑΛΙΟΥΡΙΑΣ 8 – 3/ 3 – 2 ΚΑΜΒ.ΔΕΣΚΑΤΗΣ - ΑΛ.ΚΙΒΩΤΟΥ 2 – 0/ 2 – 3 ΑΡΗΣ ΚΑΡΠΕΡΟΥ - ΑΕ ΠΟΝΤΙΩΝ ΑΕΠ 4 – 1/ 2 – 3 7η/16η ΑΓΩΝΙΣΤΙΚΗ Π.Ν.ΠΟΝΤΙΝΗΣ - ΑΟ ΣΕΙΡΗΝΑ 2 – 5 / 3 – 3 ΚΤΗΝ.ΑΣΤ.ΚΑΛΗΡΑΧΗΣ - ΚΕΡ.ΜΕΓΑΡΟΥ 6 – 3 / 2 – 3 ΑΛ.ΚΙΒΩΤΟΥ - ΑΕ ΠΟΝΤΙΩΝ ΑΕΠ 2 – 4 / 1 – 1 Δ.Ν.ΠΑΛΙΟΥΡΙΑΣ - ΑΡΗΣ ΚΑΡΠΕΡΟΥ 3 – 3 / 1 – 2 ΑΓΟ ΔΗΜΗΤΡΑΣ - ΚΑΜΒ.ΔΕΣΚΑΤΗΣ 1 – 2 / 1 – 5 8η/17η ΑΓΩΝΙΣΤΙΚΗ ΑΕ ΠΟΝΤΙΩΝ ΑΕΠ - Δ.Ν.ΠΑΛΙΟΥΡΙΑΣ 3 – 3/0 - 2 ΑΟ ΣΕΙΡΗΝΑ - ΚΤΗΝ.ΑΣΤ.ΚΑΛΗΡΑΧΗΣ 5 – 4/3 – 5 ΚΑΜΒ.ΔΕΣΚΑΤΗΣ - ΚΕΡ.ΜΕΓΑΡΟΥ 5 – 1/0 – 2 ΑΡΗΣ ΚΑΡΠΕΡΟΥ - Π.Ν.ΠΟΝΤΙΝΗΣ 4 – 3/ 4 – 2 ΑΓΟ ΔΗΜΗΤΡΑΣ - ΑΛ.ΚΙΒΩΤΟΥ 2 – 4/1 – 3 9η/18η ΑΓΩΝΙΣΤΙΚΗ ΑΕ ΠΟΝΤΙΩΝ ΑΕΠ - ΑΓΟ ΔΗΜΗΤΡΑΣ 1 – 4/1 – 5 ΚΕΡ.ΜΕΓΑΡΟΥ - ΑΛ.ΚΙΒΩΤΟΥ 2 – 4/1 – 2 ΚΤΗΝ.ΑΣΤ.ΚΑΛΗΡΑΧΗΣ - ΑΡΗΣ ΚΑΡΠΕΡΟΥ 3 – 4/ 2 – 5 ΚΑΜΒ.ΔΕΣΚΑΤΗΣ - ΑΟ ΣΕΙΡΗΝΑ 2 – 0/3 – 3 Δ.Ν.ΠΑΛΙΟΥΡΙΑΣ - Π.Ν.ΠΟΝΤΙΝΗΣ 3 – 1/ 3 – 1 ΑΕ Κοκκινιάς/Πολυδενδρίου και Δόξα Παλαιοχωρίου έχουν -2 βαθμούς. ΜΠΑΡΑΖ ΑΝΟΔΟΥ Α.Ο.Νεοχωρίου - Α.Φ.Σ.Αμυγδαλιών 2 - 2 κ.α.και παράταση 3 - 0 πεν. ΤΟ ΠΡΟΓΡΑΜΜΑ ΤΩΝ ΑΓΩΝΩΝ Επίσημο ιστολόγιο
Καλεντέροβτσι Γκόρνι

Το Καλεντέροβτσι Γκόρνι (σερβικά κυριλλικά: Календеровци Горњи) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 393 κατοίκους.

 Το 1991, το Καλεντέροβτσι Γκόρνι ήταν τμήμα της τοπικής κοινότητας του Καλεντέροβτσι, η οποία αριθμούσε 4.351 κατοίκους, οι οποίοι ήσαν κατανεμημένοι ως κάτωθι: Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης (Αγγλικά) Maplandia (Αγγλικά) Δορυφορική εικόνα από Καλεντέροβτσι Γκόρνι στο fallingrain.com
Ανοικτή πρόσβαση στην Ελλάδα

Η ανοικτή πρόσβαση σε επιστημονικά συγγράμματα στην Ελλάδα παρέχεται από αποθετήρια που συντηρούνται από διάφορα ακαδημαϊκά ιδρύματα. Υπάρχουν μια σειρά από συλλογές διδακτορικών και άλλων εργασιών στην Ελλάδα που στεγάζονται σε ψηφιακά αποθετήρια ανοιχτής πρόσβασης. Περιέχουν ακόμη άρθρα περιοδικών, κεφάλαια βιβλίων, και άλλο υλικό για δωρεάν ανάγνωση. Τον Μάρτιο του 2018, ο βρετανικός οργανισμός Ευρετήριο Αποθετηρίων Ανοιχτής Πρόσβασης ανέφερε ότι υπάρχουν 36 αποθετήρια στην Ελλάδα. Το Εθνικό Ίδρυμα Ερευνών, το Πανεπιστήμιο Πατρών και το Πανεπιστήμιο Πειραιώς είχαν τα μεγαλύτερα αποθετήρια.Τον Ιούνιο του 2018, ο Σύνδεσμος Ελληνικών Ακαδημαϊκών Βιβλιοθηκών εξέδωσε δήλωση υποστηρίζοντας την ανοικτή πρόσβαση.

 Elisavet Chantavaridou (2009). «Open access and institutional repositories in Greece: progress so far». OCLC Systems & Services. doi:10.1108/10650750910931922. ISSN 1065-075X. Panos Georgiou; Fiori Papadatou (2009), Scholarly publishing & open access in Greece: 2009 Report, http://openaccess.inist.fr/IMG/pdf/OA_in_Greece_report_2009v.1.pdf, ανακτήθηκε στις 2019-06-15 Panos Georgiou· Fiori Papadatou (2010). «Open access in Greece». Στο: Lluís Maria Anglada i de Ferrer. Open access in Southern European countries (PDF). Madrid: Fundación Española para la Ciencia y la Tecnología. ISBN 9788469367926. Αρχειοθετήθηκε από το πρωτότυπο στις 10 Απριλίου 2016. Ανακτήθηκε στις 15 Ιουνίου 2019. Angeliki Vos (2015). Creating an Institutional Repository (IR) in Greece: need for information systems strategy? (Master thesis). Sweden: Linnaeus University. Walt Crawford (2018). «Greece». Gold Open Access by Country 2012-2017. US: Cites & Insights Books. «Openarchives.gr» (στα Ελληνικά και Αγγλικά). National Documentation Centre (Greece). Αρχειοθετήθηκε από το πρωτότυπο στις 11 Ιουνίου 2019. Ανακτήθηκε στις 15 Ιουνίου 2019. Greek science content in the digital public space «Openaccess.gr». «Hellenic Academic Ebooks». Kallipos.gr (στα Ελληνικά και Αγγλικά). Greek Research and Technology Network, Σύνδεσμος Eλληνικών Ακαδημαϊκών Βιβλιοθηκών (Hellenic Academic Libraries), and National Technical University of Athens. Αρχειοθετήθηκε από το πρωτότυπο στις 15 Μαρτίου 2016. Ανακτήθηκε στις 2 Ιουνίου 2020. . ("The purpose of the 'Kallipos' action is the production and delivery of Open Access electronic books, which will be used by the students of Greek universities") «Greece». Global Open Access Portal. UNESCO. «Browse by Country: Europe: Greece». Registry of Open Access Repositories. UK: University of Southampton. Peter Suber (επιμ.). «(Greece)». Open Access Tracking Project. Harvard University. OCLC 1040261573. News and comment from the worldwide movement for open access to research «Browse by Country: Greece». ROARMAP: Registry of Open Access Repository Mandates and Policies. UK: University of Southampton.
Οι Κορσικανοί αδελφοί

Οι Κορσικανοί αδερφοί (γαλλικός τίτλος: Les Frères corses) είναι μυθιστόρημα του Αλέξανδρου Δουμά (πατέρα) που δημοσιεύτηκε το 1844. Αναφέρεται στην ιστορία δύο σιαμαίων αδελφών που, αν και χωρίστηκαν στη γέννησή τους, μπορούν ακόμη να αισθάνονται τον σωματικό και πνευματικό πόνο του άλλου. Στο έργο αποτυπώνονται τοπία, έθιμα, παραδόσεις της Κορσικής και αναδεικνύεται η κορσικανική φιλοξενία. Σ' αυτό το σύντομο μυθιστόρημα, ο Αλέξανδρος Δουμάς είχε την ιδέα να σκηνοθετήσει τον εαυτό του, δημιουργώντας μια αίσθηση ρεαλισμού σε ένα κείμενο που τείνει προς το φανταστικό.

 Το βιβλίο χωρίζεται σε τρία «μέρη». Στο πρώτο, τον Μάρτιο του 1841, ο αφηγητής, ο ίδιος ο Αλέξανδρος Δουμάς, σε ένα ταξίδι του στην Κορσική, φιλοξενήθηκε στο σπίτι της χήρας ντε Φράνκι, μητέρας διδύμων: ο Λουί, δικηγόρος στο Παρίσι, και ο Λουσιάν που έμεινε στην Κορσική. Ο τελευταίος εγκαθιστά τον συγγραφέα στο ελεύθερο δωμάτιο του αδελφού του. Κατά τη διάρκεια του βραδινού γεύματος, ο αφηγητής μαθαίνει ότι τα δίδυμα ήταν ενωμένα κατά τη γέννηση, συνδεδεμένα στα πλευρά και ότι ο γιατρός χρειάστηκε να τα χωρίσει με επέμβαση. Ωστόσο, αν και χωρισμένοι, οι δύο αδελφοί, λόγω του μοναδικού δεσμού τους, είναι σε θέση να αισθάνονται ο ένας τον σωματικό και πνευματικό πόνο του άλλου. Ο Λουσιάν αποκαλύπτει επίσης στον άναυδο συγγραφέα ότι τα πνεύματα των νεκρών της οικογένειας εμφανίζονται στους ζωντανούς όταν τους απειλεί ο κίνδυνος ή στις παραμονές του δικού τους θανάτου. Στο δεύτερο μέρος, επείγοντα ζητήματα κάλεσαν τον συγγραφέα να επιστρέψει στο Παρίσι. Εκεί, συναντά τον μελαγχολικό και αγωνιώδη Λουί ντε Φράνκι και γίνονται φίλοι. Στο τέλος αυτού του μέρους, ο Λουί, εμπλέκεται σε μια μονομαχία για την τιμή μιας γυναίκας, αν και δεν έχει αγγίξει ποτέ όπλα, και ο αφηγητής ορίζεται μάρτυράς του. Αποσπά από τον αφηγητή την υπόσχεση να κρατήσει μυστικά τα γεγονότα από τον αδελφό του και τη μητέρα του. Το μοιραίο πρωινό, ο Λουί παρουσιάζεται κατάχλομος: ο πατέρας του εμφανίστηκε τη νύχτα για να του αναγγείλει τον θάνατό του. Πράγματι, πεθαίνει, σκοτώνεται από τη σφαίρα του αντιπάλου του.Στο τελευταίο μέρος, πέντε μέρες αργότερα ο Λουσιάν ταξιδεύει στο Παρίσι και αναζητά τον αφηγητή. Του λέει ότι τον επισκέφτηκε το πνεύμα του αδελφού του, που του ομολόγησε τα πάντα, του δείχνει επίσης σημάδια στο δικό του σώμα που αντιστοιχούν στην πληγή του νεκρού αδελφού του. Έμπειρος στα όπλα, ο Λουσιάν προκαλεί σε μονομαχία τον αντίπαλο του Λουί, κερδίζει τη μονομαχία και εκδικείται τον θάνατο του αδελφού του. Το μυθιστόρημα έχει διασκευαστεί πολλές φορές για το θέατρο, τον κινηματογράφο, το ραδιόφωνο και την τηλεόραση. Οι κορσικανοί αδελφοί, μετάφραση: Θεανώ Δ. Βουνουσάκη, εκδόσεις Βουνουσάκη Θεανώ Δ., 2014 Οι κορσικανοί αδελφοί, κλασσικά εικονογραφημένα, 2011
UTC+12:45

Η UTC+12:45 είναι ένα αναγνωριστικό για μια μετατόπιση ώρας από το συγχρονισμένο παγκόσμιο χρόνο (UTC) κατά +12:45. Στο ISO 8601 ο σχετικός χρόνος θα πρέπει να γραφτεί ως 2023-10-28T02:47:01+12:45. Ο χρόνος αυτός χρησιμοποιείται σε:

 Νησιά ΤσάταμΗ μόνη ζώνη ώρας που χρησιμοποιεί την μετατόπιση UTC+12:45 είναι η CHAST. Κατά την θερινή περίοδο (Σεπτέμβριο-Απρίλιο) χρησιμοποιείται η ζώνη ώρας UTC+13:45 (CHADT). Η ώρα απενεργοποίησης της χειμερινής ώρας Τσάταμ είναι την τελευταία Κυριακή του Σεπτεμβρίου στις 02:45 πμ, ενώ η θερινή στα νησιά Τσάταμ απενεργοποείται την πρώτη Κυριακή του Απριλίου, στις 03:45 ώρα Τσάταμ.
Κάρολος Τσίζεκ

Ο Κάρολος Τσίζεκ (1922 -14 Δεκεμβρίου 2013) ήταν εικαστικός, γραφίστας, μεταφραστής, ποιητής και πεζογράφος, Τσέχικης καταγωγής, που έζησε το μεγαλύτερο διάστημα της ζωής του στη Θεσσαλονίκη. Το 1987 πήρε την ελληνική υπηκοότητα. Από τις αρχές της δεκαετίας του εξήντα και για περισσότερα από 25 χρόνια δίδαξε στο τμήμα Ιταλικής Γλώσσας και Φιλολογίας του ΑΠΘ. Μιλούσε πολλές ξένες γλώσσες και μετέφρασε στα ελληνικά έργα Τσέχων ποιητών αλλά και Ιταλών ποιητών και πεζογράφων, δοκίμια κ.ά.

 Ο Κάρολος Τσίζεκ γεννήθηκε το 1922, στην Μπρέσια της Ιταλίας, από Τσέχους γονείς. Ο πατέρας του, ο οποίος ήταν εξειδικευμένος τεχνίτης στη βιομηχανία κάλτσας, προσελήφθη από την εταιρία των αδερφών Μοδιάνο στη Θεσσαλονίκη, και έτσι το 1929 ο επτάχρονος τότε Κάρολος εγκαταστάθηκε μαζί με τους γονείς του στην πόλη. Εκεί τελείωσε το δημοτικό, στο ιταλικό σχολείο Santorre di Santarosa, και συνέχισε στο Ιταλικό Επιστημονικό Λύκειο Umberto I και στο Ιταλικό Ινστιτούτο (Istituto Italiano di Cultura). Σπούδασε, στο Αριστοτέλειο Πανεπιστήμιο Θεσσαλονίκης, Ιστορία –Αρχαιολογία (1941-1950) και Ιταλική Φιλολογία. Δίδαξε ιταλικά ενώ εργάστηκε και ως διερμηνέας και μεταφραστής. Ήταν πολύγλωσσος: μεταξύ άλλων (και εκτός από τα τσέχικα και τα ελληνικά) μιλούσε ιταλικά, ρώσικα και αγγλικά. Μετέφρασε στα ελληνικά τσέχικη ποίηση (Γ. Βολκρ, Γ. Σκάτσελ, Π. Μπέζρουτς, κ.ά.) αλλά και ιταλική ποίηση και πεζά, δοκίμια κ.ά. Από το 1945 μέχρι το 1948, ήταν συνεργάτης στο περιοδικό Κοχλίας ενώ από το 1958 και για 25 χρόνια ήταν συνεργάτης στο περιοδικό Διαγώνιος. Στα δύο αυτά λογοτεχνικά περιοδικά δημοσίευσε πεζά, μεταφράσεις και κριτικές για το έργο εικαστικών από τη Θεσσαλονίκη. Επίσης είχε την καλλιτεχνική επιμέλεια του περιοδικού Διαγώνιος, καθώς σχεδίαζε τα εξώφυλλα του και ήταν υπεύθυνος για την εσωτερική του διακόσμηση, καθώς και των εκδόσεων Διαγώνιος. Με τη γραφιστική είχε αρχίσει να ασχολείται τη δεκαετία του πενήντα και για έργα του βραβεύτηκε επανειλημμένα ενώ στη ζωγραφική είχε εμφανιστεί για πρώτη φορά το 1944, όταν συμμετείχε σε μια ομαδική έκθεση στη Θεσσαλονίκη, μαζί με τον Γ. Σβορώνο, τον Ν. Γ. Πεντζίκη, τον Ν. Σαχίνη κ.α. Το 1961 έγινε καθηγητής στο τμήμα Ιταλικής Γλώσσας και Φιλολογίας του ΑΠΘ όπου δίδαξε μέχρι το 1988. Το 2000 αναγορεύτηκε σε επίτιμο διδάκτορα του ΑΠΘ. Ο Κάρολος Τσίζεκ τιμήθηκε από το ιταλικό κράτος με το Μedaglia di Βenemerenza Culturale (1960) και με το Οrdine di Cavaliere al Merito (2000). Πέθανε στις 14 Δεκεμβρίου του 2013. Κάτια Κιλεσοπούλου, Ο εικαστικός Κάρολος Τσίζεκ (1922 -2013), Περιοδικό Φιλόλογος, τριμηνιαία έκδοση του Συλλόγου Αποφοίτων της Φιλοσοφικής Σχολής του Πανεπιστημίου Θεσ/νίκης, Ιούλιος –Αύγουστος –Σεπτέμβριος 2015 http://www.greekstatemuseum.com/kmst/collections/db/search.html?primary_control_0=AN&secondary_control_0=S&tertiary_control_text_0=%CE%A4%CF%83%CE%AF%CE%B6%CE%B5%CE%BA%20%20%CE%9A%CE%AC%CF%81%CE%BF%CE%BB%CE%BF%CF%82&sort_order=1&show=1 https://web.archive.org/web/20160304211335/http://www.mmca.org.gr/mmst/el/collection.htm?m=2;1&l=449;1&p=4&v=1 http://www.designmag.gr/karolos-cizek-article/9297